Porter

Porter er en form for mørkt overgjæret øl, med opphav i London. Øltypen slo gjennom tidlig på 1700-tallet, men det var ikke før ca. 1820 at ølet fikk den formen det har i dag. Det skal ha fått navnet sitt etter det engelske ordet for «bærere» («porters») som skal ha likt dette ølet. Porter var enklere og billigere å brygge enn andre øl på den tiden, og det førte til fremveksten av store relativt industrialiserte bryggerier som gjorde eierne svært rike.

En sterkere type porter ble kalt Stout porter, senere forkortet til stout. Porter spredde seg geografisk til hele De britiske øyer, Russland, Baltikum, Australia, USA, Canada, Sør-Afrika og India.

Porters popularitet dalte fra 1850-tallet og frem til 1973, da porter ikke lenger ble brygget på De britiske øyer. Det året sluttet Guinness å produsere sin porter. Oppstarten av CAMRA og ny oppmerksomhet rundt britiske øltradisjoner førte til at produksjonen startet igjen i 1978, og i dag brygges det et utall forskjellige portere på De britiske øyer.

Ølet passer godt sammen med mørk sjokolade og ble derfor ofte servert til sjokoladekake.

Noen portertyper
Christianssand Brygghus Porter fra Christianssand Brygghus i Norge.
Haandbryggeriet Porter og Haandbryggeriet London Porter fra Haandbryggeriet i Norge.
Nøgne Ø Porter fra Nøgne Ø i Norge.
Oslo Mikrobryggeri Porter fra Oslo Mikrobryggeri i Norge.
 Porter fra Hansa i Norge
Old Taddy Porter fra Samuel Smith i England.
Pitfield 1850 London Porter fra Pitfield Brewery i London etter en historisk oppskrift.
Carnegie Porter fra Carlsberg i Sverige.
Hoepfner Porter fra Privatbrauerei Hoepfner i Tyskland.
Limfjords Porter fra Thisted Bryghus i Danmark.
Utenos Porteris fra Utenos alus i Litauen.
Żywiec Porter fra Żywiec i Polen.
 Porter fra Skagens Brygghus Danmark

Porter i Nordeuropa

Referanser 

øltyper
Overgjæret øl